- Dennis Politic, mesaj de luptă înainte de Dinamo – Petrolul
- Ce a declarat mijlocaşul "câinilor"
Dennis Politic a transmis un mesaj de luptă, înainte de Dinamo – Petrolul. Mijlocaşul "câinilor" a transmis că lupta pentru evitarea retrogradării este una acerbă, însă s-a declarat convins că echipa sa poate ieşi victorioasă din aceasta.
Dinamo va primi vizita celor de la Petrolul, în etapa a doua a play-out-ului. Partida se va disputa luni, de la ora 20:30, şi va fi în format live text, pe AS.ro.
Dennis Politic, mesaj de luptă înainte de Dinamo – Petrolul
Dennis Politic s-a recuperat după accidentarea suferită în meciul cu Oţelul şi va putea evolua în duelul cu Petrolul. Acesta a transmis că duelul cu "lupii galbeni" va fi unul extrem de dificil.
Acesta a mai transmis că le va simţi lipsa fanilor, dat fiind faptul că Dinamo a primit sancţiunea de a disputa patru partide fără spectatori.
"O să fie un meci foarte greu, la fel ca toate celelalte meciuri. E o echipă incomodă, mai sus decât noi în clasament, dar vom fi motivați să câștigăm meciul de luni seară. Decizia de a juca fără fani, a fost supărătoare, e incomodă, nu e o scuză, dar e un dezavantaj, o să încercăm să ne motivăm. Ne va fi greu, dar nu avem timp să ne plângem de milă.
Îmi doresc să vină copiii în număr cât mai mare, sper să ne susțină și să strige tare pentru noi. Pauza a fost bună, am muncit foarte mult, m-am antrenat cu echipa și a fost o săptămâna intensă, sper să punem în practică tot ce am lucrat.
Dennis Politic: "Presiunea e mare!"
Este o luptă acerbă, noi trebuie să ne concentrăm pe noi și să obținem cât mai multe victorii, să terminăm campionatul și să rămânem în prima ligă. Presiunea este una destul de mare, gestionarea emoțiilor va fi importantă, nejucând cu fani, experiența va conta, au mai fost colegi care au trecut prin situații similare. Avem jucători cu experiență pentru a ne putea salva.
Este o decizie a comisiei, care s-a luat, noi am discutat, gândim cu toții să ne motivăm, nu putem schimba noi, s-a depus contestație, noi suntem concentrați pentru următorul meci, să fim motivați pentru a obține cele trei puncte.
Fanii vin la stadion să ne susțină, ne-au susținut tot sezonul, mai sunt și anumiți fani care sunt mai nervoși, bătăi au mai fost în fotbal între fani, suspendări, dar pentru noi este un moment destul de important, trebuie să ne concentrăm pe ce putem controla", a declarat Dennis Politic, la conferinţa de presă.
Andrei Nicolescu a anunţat măsuri dure după ce Dinamo va juca 4 meciuri cu porţile închise
Andrei Nicolescu a anunţat măsuri dure după ce Dinamo va juca 4 meciuricu porţile închise din cauza incidentelor de la meciul cu UTA. Administratorul special al dinamoviştilor a spus că se va apela la o firmă specializată pentru a depista materialele pirotehnice pentru ca ultraşii să nu le mai introducă pe stadion.
Andrei Nicolescu a spus că cei care vor fi prinşi cu materiale pirotehnice vor fi daţi pe mâna Jandarmeriei.
"Ne gândim să lucrăm cu o firmă specializată, ca la aeroport, pentru a depista materialele pirotehnice. Este o aparatură specială, destul de costisitoare. Când se va depista, persoana respectivă, care are materiale pirotehnice, va fi înmânată Jandarmeriei. Este un echipament care se poziționează oriunde. Este scump", a spus Andrei Nicolescu pentru digisport.ro.